آلمانیادا ۱۸.جی دفعه تشکیل اولونان "آستک تورکجه کیتاب و مدنیت سرگی‌سی" قاپیلارینی آچدی.
دویسبورگ یاخینلیغین‌داکی راینبرگ قصبه‌سین‌ده باشلایان و ۱۰ گون داوام ائد‌جک سرگی‌ده ان سون چیخان رومانلاردان دونیا کلاسیکلرینه، اوشاق رساله‌لرین‌دن (ایسلام دینینین بللی باش‌لی پرینسیپلرینی، قایدالارینی اؤیره‌دن کیتاب) قابارتما یازی‌لی و رنگ‌لی قرآن کریمه قدر چوخ ساییدا اثر یئر آلیر.
تورکیه و آوروپادان ۵۰ نشریات ائوینین ایشتیراک ائتدیگی سرگی‌ده پانللرده، ادبیات صحبتلری، شعیر بولوشما‌لاری و ال ایشله‌مه‌لری کیمی فعالیتلر ده حیاتا گئچیریلیر.
سرگینین تشکیلات‌چی‌سی احمد تورونچ، تورکیه‌ده یئنی چیخان و ان چوخ ساتیلان کیتابلاردان عبارت تخمیناً ۵ تریلر دولو کیتابین گئتدیگینی، سرگینین ایلک گونو اولماسینا باخمایاراق کیتاب سئورلرین سیخ ماراق گؤستردیگینی و بو ایلگینین آرتاراق داوام ائتمه‌سینی گؤزلدیکلرینی ایفاده ائتدی.
یورددیشی تورکلر و اقربا توپلولوقلاری باشقانلیغی کیمی دؤولت اورگانلاری ایله آلمانیادا خیدمت گؤستر‌ن موختلیف درنکلرین ده یئر آلدیغی سرگی‌ده، مختلیف مد‌نی تدبیرلرین یانی سیرا، نشریات و یازی‌چیلار ایمضا گونلری گئچیره‌جک.
